經數:一七三六

經名:大方廣佛華嚴經隨疏演義□卷第十二

頁數:九一

上      欄

疏文分三. 初標. 次釋. 後以餘下. 料揀. 疏一

云攝假從實以聲爲體下. 第二釋也. 大乘通

意以聲爲實 名句文但聲上假立. 經部師

義. 參預大乘故. 亦謂名等依聲假立. 疏.

一契經等者. 此引稍略. 具引應云. 佛告曼

殊室利菩薩曰. 善男子. 如來言音略有三

種. 一者契經. 二者調伏. 三者本母. 下廣釋

其相. 今疏所引. 但意在言音兩字耳. 疏. 雜

集論云. 成所引聲謂諸聖所說者. 亦證唯聲

爲敎體也. 旣言聖說是聲. 明非名等爲敎

體也. 卽彼論第一釋外六界聲塵界云. 聲

者四大種所造. 耳根所取義. 若可意. 若不可

意. 若俱相違. 若因執受大種. 若因不*執受

大種. 若因俱大種. 若世所共成. 若成所引. 若

遍計所執. 若聖言所攝. 若非聖言所攝. 如是

十一種聲. 由五種因之所建立. 謂相故. 損

益故. 因差別故. 說差別故. 言差別故. 相者.

謂耳根所取義. 說差別者. 謂世所共成等

三. 餘如其所應. 因*原受大種者. 謂語等

聲. 因不*執受大種者. 謂樹等聲. 因俱者. 謂

手鼓等餘聲. 世所共成者. 謂世俗語. 所攝

成所引者. 謂諸聖所說. 遍計所執者. 謂外道

所說. 聖言非聖言所攝 者. 謂依見等八種言

說. 今疏. 但引成所引聲. 以證聲爲敎敎體.

然上五因攝十一者. 初一是總. 餘四是別.

損益攝初三. 可意是益. 不可意是損. 俱相

違通二. 因差別攝次三. 說差別攝次三. 言

差別攝後二. 思之可知. 言八種言說者. 卽

八種聖語. 一見言見. 二不見言不見. 三聞言

中          欄

聞. 四不聞言不聞. 五覺言覺. 六不覺言不覺.

七知言知. 八不知言不知. 斯卽爲聖言所

攝. 若見言不見等. 則非聖言. 疏二云. 以體從

用名等爲體者. 義引論文. 然唯識第二. 破

於小乘名等實有. 故彼論云. 復如何知異色

心等. 有實詮表名句文身(論主問也)契經說故. 如

契經說佛得希有名句文身(外人答也)此經不說

異色心等有實名等. 爲證不成(論主總非)下廣

破竟. 便結云. 語不異能詮. 人天共了. 執

能詮異語天受非餘. 下申正義云. 然依

語聲分位差別. 而假建立名句文身. 名詮自

性. 句詮差別. 文卽是字. 爲二所依. 此三離

聲雖無別體. 而假實異. 亦不卽聲. 由此

法詞二無□解. 境有差別. 聲與名等. 蘊界

處攝. 亦名有異. 上卽論文. 準彼論疏. 薩婆

多雖有名由聲顯生二義. 論主取生破顯.

正理師救云. 聲上屈曲. 是名句文. 體異於

聲. 而定實有故. 上論文廣破異聲實有名

等. 故彼疏破竟. 結云. 故知但由無始慣習.

前前諸聲分位力故. 後生解時. 謂聞名等

其實. 耳等但能取得聲之自性刹那便謝. 意

識於中詮解. 究竟名爲名等. 非別實有. 是

故汝等. 寧知異語別有能詮. 次假外問云.

旣聲體卽是能詮. 何有名等三種差別. 故

論下申正義云. 然依語聲分位差別等. 於

中有四. 一從初至假建立名句文身. 顯

假差別. 此論主解. 依聲建立名句文身. 如

梵音斫芻. 此□爲眼. 若但言斫. 或唯言

芻. 未有所目. 說爲字分位. 若二連合能

下      欄

詮法體. 詮於眼體. 說爲名分位. 然未有句

位. 更添言阿薩刹縛. 名爲眼有漏. 說爲句

分位. 故依分位. 以立名等. 依一切位. 非

自在故. 外人難言. 分位差別何者是也. 論

從名詮自性至爲二所依. 述曰. 二顯二用

殊. 名詮諸法自性. 句詮*諸法差別. 文卽

是字. 爲名句之所依. 不能詮自性及差別

故. 文者彰義. 與二爲依. 彰表二故. 又名

爲顯. 與二爲依. 能顯義故. 而體非顯. 字

者. 無改轉義. 是其字體. 文是功能. 功能卽

體. 故言文卽是字等. 或字爲初首. 卽多刹那

聲. 集成一字. 集多字爲所依. 次能成名詮

諸法體. 多名已後方成句身. 詮法差別.

卽雜集. 云自性差別. 及此二言. 如是三法總

攝一切. 此二言者. 卽是字也. 字卽語故. 說

之爲言. 名句二種. 所依止之言也. 瑜伽論

云. 名於自性施設. 句於差別施設. 名句所

依止性. 說之爲字. 又顯揚言. 句必有名. 名

不必有句. 名必有字. 字不必有名. 如樞

要說. 此下廣論自共相義. 略不錄之. 疏

無性論下. 可知. 疏. 成唯識下至法詞無□境

應無別者. 述曰外人問言. 若名等卽聲. 法詞

二無□解. 境有何別. 答曰. 卽緣此故. 二

境有異. 法無□解. 緣假名等. 詞無□解. 緣

實聲等. 故說境差別非二俱. 緣實雖二自

性互不相離. 法對所詮. 故但取名. 詞多對

機. 故但說聲. 耳聞聲已. 意了義故. 以所

對不同. 說二有異. 非體有異也. 又此二境

及名等三. 與聲別者. 蘊處界攝亦有異故. 色

經數:一七三六

經名:大方廣佛華嚴經隨疏演義□卷第十二

頁數:九二

上      欄

蘊行蘊. 聲處法處. 聲界法界. 如其次第. 攝

聲名句. 問曰. 聲上屈曲假卽言不相應. 色

上屈曲假應非色處攝. 答聲上爲有敎名等

不相應. 色上爲無敎. 故是色處攝. 問曰. 聲

上有屈曲. 卽得以爲敎. 色上有屈曲. 卽

亦應得爲敎. 故論復云. 且依此土說名

句文依聲假立. 非謂一切. 諸餘佛土. 亦依

光明妙香味等假立三故. 述曰. 四會相違

釋義可知. 所引卽淨名經. 而言等者. 等取

觸思數等. 皆得假立名等三種. 亦是不相

應. 攝此三法故. 以衆生機欲對待故假.

又梵云便善那. 此有四義. 一者扇. 二相好.

三根形. 四味. 此卽是鹽. 能顯諸物中味故.

味卽是文. 如言文義巧妙等. 目之爲便善

那. 此中四義總是一顯義故. 古德說名爲味.

對法云. 此文名顯. 能顯彼義. 故爲名句所

依. 能顯義故. 惡刹那是字. 無改轉義. 如

對法說. [&FFFF]#陀是[&FFFF]#. 如尋象[&FFFF]#以覓象等. 此

名爲句. 理應名[&FFFF]#. 義之[&FFFF]#故. 尋此知義

也. 順古所□. 稱之爲句. 今疏總略. 以疏對

論. 於義分明. 疏唯識論云. 此三離聲至

亦不卽聲. 述曰. 三明不卽聲不離*聲. 論

主答難謂. 先有問言. 上來雖言名等卽聲.

若名等是不相應行者. 色上屈曲. 非不相應.

聲何故爾耶. 故此答曰. 此三離聲雖無別

體. 名等是假. 聲是實有. 假實異故. 故名等三

非卽是聲. 非聲所攝. 但是差別之聲. 義說名

等. 以詮義故. 是不相應無別種子生. 故言

不卽聲. 疏深密第四至而能說故者. 彼

無故字. 其說字下云. 是故我依般若波羅蜜

中      欄

多. 能取諸法無自性性. 意云. 由文字般若.

能顯實相般若. 旣雙牒言說文字. 明知通

用四法. 下引淨名. 亦是第三香積品文 . 十

地論中音聲卽聲. *音字卽名句文. 故下引

風□二喩. 風喩音聲. □喩名句文. 義如

下釋. 疏以余之意下. 第三料揀雙會. 於中

二. 先雙會大小四法. 後會大小不同. 今初

分二. 初直出正意. 意在雙取. 二若就下. 會

通前二. 於中五. 一正明去取. 二良以下. 出

所以. 三書雖是色下遮妨難. 恐有難云. 疏不

善相書之竹帛. 非名句文. 名句文身. 是

不相應. 翰墨簡牘. 但是色法. 何得爲體. 故

此救云. 色與名等亦爲所依. 何異聲爲名

等所依. 聲是色蘊所攝. 書字之色. 豈非色

攝耶. 故前唯識之中例於餘方. 亦依色等

有名句文. 亦同諸法顯義之體. 顯無方理

故. 不取常規. 四前淨名下. 會通前文. 但言

所用者. 用此四法. 何必要四. 問曰. 若四中

隨取但取名等. 豈不違於唯識之文離聲

別有非正義耶. 答. 彼不離聲假實合說.

今不離色假實亦存. 未爽通理. 疏仁王云

下. 五引證成立. 旣然但言名句味. 不云

音聲. 明唯取名等. 此卽仁王觀空品. 而文少

略. 具云大王. 是經名句味. 百佛千佛百千萬

佛. 說名句味. 於□河沙三千大千國中. 盛

無量七實. 施三千大千國土中衆生. 皆得

涅槃四果. 不如於此經起一念淨信. 何

肉解一句者. 句非句非非句故. 今但意在

有名句味. 無聲之言. 故不全引. 疏. 然大小

諸宗下. 第二會通四法. 大小不同. 或四

下      欄

皆非實者. 卽初敎義名等假有. 聲是心變故.

*或四法皆如空者. 然有二意. 一空爲初門.

卽屬初敎. 二頓寂諸相. 卽屬頓敎. 今正當

頓. 而引三經. 皆成頓義. 初引淨名. 卽弟子

品須菩提章. 以其被呵便置[&FFFF]#欲出其

舍. 維摩詰言. 唯須菩提. 取[&FFFF]#勿懼. 於意云

何. 如來所作化人. 若以是事詰. 寧有懼不.

我言不也. 維摩詰言. 一切諸法如幻化相. 汝

今不應有所懼也. 所以者何. 一切言說不

離是相. 至於智者不著文字. 故. 無所懼.

何以故. 文字性離. 無有文字. 是則解脫. 解

脫相者. 卽諸法也. 此明卽言亡言. 通圓頓

意. 二引十地經論. 以風□合空皆不可

取. 以此言敎皆與證智而相應故. 不同

風在樹葉□存於壁. 但就敎道則可見聞.

三引佛藏經. 亦證頓義. 卽彼經第一念佛品

中. 取意引耳. 經云. 舍利弗. 諸法若有決定

體性. 如析毛髮. 百分中一分者. 是則諸

佛不出於世. 亦終不說諸法性空. 舍利弗.

諸法實空. 無性一相. 所謂無相. 如來悉知

見. 如來以是說有念處. 舍利弗. 念處名爲

無處非處. 無念無念業. 無想無分別. 無意

無意業. 無思無思業. 無法無 法相. 皆無合

散. 是故賢聖名無分別者. 是名念處. 上

顯無念承便故來. 下又云諸法畢竟空等

者. 亦是取意. 引彼經云. 何以名爲諸法

實相. 所謂諸法畢竟空無所有. 以是畢竟

經數:一七三六

經名:大方廣佛華嚴經隨疏演義□卷第十二

頁數:九三

上      欄

空無所有法念佛. 復次如是法中. 乃至少

念. 尙不可得. 是名念佛. 卽其義也. 疏有

說. 四皆事理無□. 卽終敎意. 下卽圓敎意.

第四通攝所詮體. 疏. 依於六文以顯十義

者. [&FFFF]#伽云. 六文者. 謂一名二句三字四語五

行相六機請. 十義者. 一地義二相三作意四

依處五過患六勝劣七所對八能治九略十

廣可知. 上證辯通所詮. *疏此門下. 出

通所銓所以. 疏又瑜伽下. 後又通收能所.

則有三重能所. 一以佛爲能說人. 則聲等皆

所說. 二唯語爲能說. 則名等爲所說. 以依

語顯屈曲故. 三四法皆能詮. 則前義爲所

詮. 故皆通取. 下對前揀別. 此中有二義. 第

一通所詮則向下取. 第二通說者則向上

取. 故說皆通不同前義. 剋取名等. 故云

所說. 疏第五諸法顯義體中三. 初標. 二引

證. 三結釋. 今初. □擧略釋. 聲名能顯義. 聲

名皆爲敎體. 六塵能顯義. 六塵皆敎*體.

疏. 淨名第三下. 二引證. 略引二經. 淨名卽第

三卷菩薩行品. 因阿難聞香. 自昔未有. 便

問世尊. 世尊爲說. 是淨名取於香積佛飯.

因問久如當銷. 佛爲廣說. 乃至滅除一切

諸煩惱毒. 然後乃銷. 因卽致問. 阿難白佛

言. 未曾有也. 世尊. 如此香飯. 能作佛事. 佛

言. 如是如是. 阿難. 或有佛土. 以佛光明

而作佛事. 有以諸菩薩而作佛事. 有以

佛所化人而作佛事. 有以菩提樹而作佛

事. 有以佛衣服臥具而作佛事. 有以飮

食而作佛事. 有以園林臺觀而作佛事.

中      欄

有以三十二相. 八十隨形好. 而作佛事. 有

以佛身而作佛事. 有以虛空而作佛事.

衆生應以此緣得入律行. 有以夢幻影

響. 鏡中像. 水中月. 熱時炎. 如是等喩. 而作

佛事. 有以音聲語言文字而作佛事. 或有

淸淨佛土寂寞無言無說. 無示無識. 無作無

爲. 而作佛事. 如是阿難. 諸佛威儀進止諸

所施爲. 無非佛事. 阿難. 有此四魔八萬四

千諸煩惱門. 而諸衆生爲之疲勞. 諸佛卽以

此法而作佛事. 是名入一切諸佛法門. 菩

薩入此門者. 若見一切淨好佛土. 不以爲

喜. 不貪不高. 若見一切不淨佛土. 不以

爲憂. 不□不沒. 今疏. 但撮略引耳. 然生公

云. 若投藥失所. 則藥反爲毒矣. 苟得其

會毒爲藥也. 是以大聖爲心病之醫王. 觸

事皆是法之良藥也. 苟達其會. 衆事皆畢

矣. 菩薩旣入此門. 便知佛土本是就應之義.

好惡在彼. 於我豈有異哉. 所貴唯應但

欲應生之寄耳. 疏. 又十卷楞伽者. 文言稍

博. 大意無殊四卷中義. 若四卷經. 當其

第二大慧白佛言. 世尊. 非言說有性. 有一

切法耶. 世尊. 若無性者. 言說不生. 世尊. 是

故言說. 有性有一切法. 佛告大慧. 無性而

作言說. 謂[&FFFF]#角龜毛等. 世間現言說. 又云

大慧. 非一切刹土有言說. 言說者. 是化故

耳. 或有佛刹瞻視聽法. 或有作相. 或有

揚眉. 或有動睛或噓或吹. 或譬咳. 或念刹

土. 或動搖. 大慧. 如瞻視及香積世界. 普賢

如來國土. 但以瞻視. 令諸菩薩得無生法

下      欄

忍及諸勝三昧. 是故非言說有性有一切

*法. 大慧. 見此世界故蚊□蟲蟻. 是等衆生

無有言說. 而各辦自事. 釋曰. 以上所引

證知皆敎. 然楞伽意. 兼又遣言又遣諸法.

思之可知. 十卷經中大同於此. 疏又香積

下. 第三結釋大意. 於中有三. 初引例總

收. 次結成說聽. 後肉出此經. 今初. 含有

內外典據. 香積世界[&FFFF]#香飯. 而三昧顯者.

亦是淨名經意. 而是香積品中. 又與前文顯

略. 前說色觸等. 今辯香之與味欲. 令六塵

皆作佛事. 故經云. 爾時維摩詰問香積菩

薩. 彼土如來以何說法. 彼菩薩曰. 我土如

來無文字說. 但以衆香. 令諸天人得入律

行. 菩薩各各坐香樹下. 聞斯妙香. 卽獲一

切德藏三昧. 得三昧者. 菩薩所有功德皆

悉具足. 釋曰. 此卽以香顯三昧也. 又前

文云. 與諸菩薩方共坐食. 有諸天子皆號

香嚴. 悉發阿□多羅三□三菩提心. 卽食

味之益也. 又下菩薩品中. 明飯久如當消

云. 未入正位食此飯者. 得入正位然後

乃消. 又云. 已發大乘意食此飯者. 得無生

忍然後乃消. 釋曰. 此卽味爲佛事故. 疏統

收經意. 含於二處經文也. 疏. 極樂國土

聽風柯而正念成者. 卽彌陀經云. 舍利弗極

樂國土. 微風吹動諸寶行樹. 及寶羅網出

微妙音. 譬如百千種樂同時 俱作. 聞是音

者. 自然皆生念佛念法念僧之心. 舍利弗.

極樂國土成就如是功德莊嚴. 以經對疏. 文

義可知. *疏. 絲竹可以傳心者. 卽史記中事.

經數:一七三六

經名:大方廣佛華嚴經隨疏演義□卷第十三

頁數:九四

上      欄

含其多事. 謂漏月傳意於秦主. 果脫[&FFFF]#

軻之手. 相如寄聲於卓氏. 終獲文君之

隨. 帝釋有法樂之臣. 馬鳴有和羅之伎. 皆

絲竹傳心也. *疏. 目擊以之存道者. 卽莊子

中事. 夫子欲見溫伯雪子. 久而不見. 及見

寂無一言. 及出子路怪而問曰. 夫子欲見

溫伯雪子久矣. 何以相見. 寂無一言. 夫

子曰. 若斯人者. 目擊而道存. 亦不可以容

聲者矣. 疏. 旣語默下. 第二結成說聽. 語默

棄瞬皆說. 結前文也. 見聞覺知盡聽. 顯後

義也. 覺收鼻舌身之三根. 上旣六塵皆說.

今則六根皆聽. 疏苟能下. 釋其聽義. 上則

但能顯法爲說. 此則但能得法爲聽也. 疏.

肉華嚴下. 第三肉出一乘. 上通三乘內外

二敎. 皆有此理. 肉復華嚴一乘圓宗. 何法

非敎. 於中四節. 一明事物說法. 雲臺寶

網者. 卽十地經. 爾時世尊從眉間出淸淨

光明. 乃至云. 又亦照此娑婆世界佛. 及大衆

幷金剛藏菩薩身師子座已. 於上虛空中

成大光明雲網臺. 時光明臺中以諸佛威

神力故. 而說頌言. 佛無等等如虛空. 十力

無量勝功德. 人間最勝世中上. 釋師子法加

於彼等. 卽其文也. 又寶網者. 卽第一經云.

其師子座. 摩尼爲臺. 蓮華爲網. 下云. 復以

諸佛威力所持. 演說如來廣大境界. 亦其

文也. 又言雲者. 第六經. 初於一切供養具

雲中. 自然出聲說法等. 疏. 毛孔光明皆能

說法者. 卽上十地經亦光明說. 又第九地云.

或時心欲放大光明演說法門. 或時心欲

中      欄

於其身上一一毛孔皆演法音. 又現相品

云. 爾時諸菩薩光明中. 同時發聲說此頌

言. 諸光明中出妙音. 普遍十方一切國. 演

說佛子諸功德. 能入菩提之妙道等. 又法界

品初. 諸來菩薩下方菩薩. 名破一切障勇猛

智幢王. 與世界海微塵數菩薩俱來詣佛

所. 於一切毛孔中. 出說一切衆生語言海音

聲雲. 出說一切三世菩薩修行方便海音聲

雲等. 其文非一. 疏. 華香雲樹卽法界之法

門者. 第二明卽事是法更何論說. 以有託

事顯法生解門故. 疏. 刹土衆生本十身之正

體者. 第三明卽事能說人何但顯法. 刹

土卽國土身. 衆生卽衆生身. 十身略擧其二.

以二是劣尙卽十身. 肉餘勝者. 于何非敎

者. 正結成也. 尙卽能說. 肉非敎體◎

大方廣佛華嚴經隨疏演義□卷第十二

大方廣佛華嚴經隨疏演義□卷

第十三

唐淸□山大華嚴寺沙門澄觀述

◎疏下云第四引證. 初引普賢行品. 如前敎

緣中辯. 疏. 第六攝境唯心體等者. 疏文分

二. 先總明. 後然有下. 開章別釋. 前中亦二.

先正明. 後引證. 今初. 前之五體皆心所變. 心

外無法如聲是色. 卽心所現影. 肉依聲上

假立名等. 其敎所詮. 及諸法顯義. □離心

無體. 疏. 唯識等云下. 第二引證. 此引三文

下      欄

含於四敎. 初引唯識. 卽是初敎. 故彼論云

唯遮外境. 識表內心. 離識之外更無別法.

彼引多敎. 成立唯識. 亦引華嚴. 廣如彼論.

而言等者. 等有二意. 一等餘論. 二等餘經.

今初. 謂瑜伽雜集攝大乘等. 故無性攝論第

四論曰. 其中有未得眞智覺者. 於唯識

中云何比知. 由敎及理應可比知. 此中敎

者. 如十地經. 薄伽梵說. 如是言三界皆唯

有心. 又薄伽梵解深密經. 亦如是說. 釋論

中云. 十地經者. 於彼經中宣說菩薩十種

地義. 此卽安立十地行相名句文身. 識所

變現. 聚集爲體. 謂彼聖者. 金剛藏主. 淨識

之上所變影像. 爲增上緣. 聞者. 識上現影

似彼法門. 如是展轉傳來于今. 說名爲敎.

故諸論中皆引華嚴. 成立唯識. 所引之

經. 卽是第六地中一心所攝門. 經云. 佛子. 三

界所有唯是一心. 如來於此分別演說十二

有支. 皆依一心如是而立. 今由諸論皆已

引之. 故下疏但引梵行. 二又此等者. 取

楞伽等經頓敎中義. 八識雖空而說唯識.

疏. 起信亦云下. 卽終敎中證. 此卽彼論解

釋分中. 顯示正義之文. 然其立義分中云. 摩

訶衍者. 總說有二種. 云何爲二. 一者法. 二

者義. 所言法者. 謂衆生心是. 心卽攝一切

世間出世間法. 依於此心顯示摩訶衍義.

此卽已明唯心義訖. 今取解釋分中. 顯

心性相眞妄交徹. 知是終敎. 案彼論賢首疏

云. 一心者. 卽如來藏心. 含於二義. 一約體

絶諸相卽眞如門. 二隨緣起滅卽生滅門.

經數:一七三六

經名:大方廣佛華嚴經隨疏演義□卷第十三

頁數:九五

上      欄

此義至問明品. 當廣分別. 今但略證敎體

是唯心耳. 疏. 梵行品下. 卽引當經. 以證圓

敎唯心之義. 知一切法卽心自性. 非但相

宗心變而已. 疏. 然有下. 開章別釋中. 先開

章. 後別釋. 釋中先釋本影. 中四句爲四. 第

二句中分二. 先正明俱有. 後說聚集顯現.

前中亦二. 先引佛地論. 各別成立. 後引二

十唯識. 雙證前義. 前中初卽如來實有說

法. 故名本質. 文通六文. 義通十義. 皆是已

下顯文義本. 因位說聽由於意識故. 果位

中亦唯意識. 故云妙觀察智相應淨識. 以果

位中智强識劣故. 說此識與智相應. 此智

能於大集會中雨大法雨 故能說法. 智所

依王卽是第六. 故云淨識之所顯現. 而言淨

者. 純無漏故. 唯識疏云. 旣無漏心現. 卽眞無

漏文義爲體. 是故世尊實有說法. 言不說

者. 是密意說. 疏佛地論第一云. 有義下. 引

證可知. 疏. 若聞者識上下. 明影像敎託佛

本質. 自心變故. 有漏心變. 則名等有漏. 佛地

論下. 引證有影. 亦是前卷以佛爲緣. 自心

影像文義爲果. 疏. 此文義相下. 解釋. 亦

通妨難. 恐有難云. 若爾是自心變. 何名佛

說. 故牒釋云. 自善爲因. 佛力爲緣. 影像爲

果. 今從於緣名佛說耳. 疏. 故二十唯識

下. 第二引論雙證前二. 則本質影象. 二敎

齊有. 謂若聞者. 爲增上緣. 則佛心上文義

相生. 若佛爲增上緣. 則聞者心上文義相

生. 故云展轉增上力. 如來之識及聞者識. 名

爲二識. 決定成立本影之敎. 疏. 護法論師

中      欄

等者. 唯識諸師. 皆同此立故. 大乘法師疏

云. 然此論主無不說法. 故取此解. 疏. 然云.

文義相生復說五心集現等者. 第二明聚集

顯現. 於中二. 先總明聚集之相後然西方

下. 別釋五心多少. 言然西方多釋者. 相傳

略有四解. 今疏. 卽是第一. 唯識疏中. 亦唯

此解. 斯乃總意. 故疏存之. 疏. 餘如別章下.

有三師釋. 一云初說諸字時. 率爾耳識. 同

時意識. 但緣其聲. 是現量故. 尋心心中唯

尋耳識所緣境故. 亦但緣聲不緣字名.

此之三心所變. 聲上雖有字名. 如生等相

而不緣之. 至決定心緣聲字名. 有三相

現. 二說行字時. 率爾耳識. 同時意識. 及尋

心心. 亦但緣聲. 至決定心緣聲字名. 有六

相現. 爲前之二字. 各有聲字名故. 三說

無字時. 率爾耳識. 同時意識. 及尋心心. 亦

但緣聲. 至決定心緣聲字名. 有九相現.

爲前之三字. 各有聲字名故. 四說常字

時. 率爾耳識. 同時意識. 及尋心心. 亦但緣

聲. 至決定心緣聲字名. 經十二心有十

四相. 謂四聲四字四名幷句及義. 名爲聚集.

若不散亂. 則起染淨等心及等流心. 若

散亂時生心不定. 一云率爾耳識. 同時意識.

但緣於聲是現量故. 尋心心中緣聲字名.

非現量故. 由此極少經十二心. 有三六九

十四相現. 名爲聚集. 若不散亂. 決定心生.

若散亂時. 生心不定. 一云率爾耳識. 但緣於

聲. 同時意識緣聲字名. 若不爾者. 尋心

意識尋何等名. 此中曲有二解. 一云四率爾

下      欄

耳識但緣其聲. 四同時意識緣聲字名. 是

其現量. 以緣常聲時. 不緣諸等聲及字名

故. 五識同時意識隨聲等. 皆現量故. 下四

尋心心方得圓滿. 經十二心有三六九十

四相現. 名爲聚集. 一云同時意識容非現

量. 得緣過去緣於八心. 謂四率爾耳識.

四同時意識. 有三六九十四相現. 名爲聚

集. 問同時意識旣是現量. 何得緣字名耶.

答. 現量亦緣名等自相. 如理門論說. 不緣

者. 不緣名義相繫屬故上約諸行無常

四說之. 以辯五心名字多少. 疏文是其總

義. 於相可知. 但云由前字力. 展轉熏習連

後字生者. 然呼諸字時. 行等三字皆在未

來. 呼行字時. 無常二字亦在未來. 其諸一

字雖謝過去現無本質. 由熏習力唯識變

力. 仍於此念說行字時. 心上顯現. 下言連

帶. 準此可知. 然此聚集. 依法苑中約諸

惡者[&FFFF]#作五字. 一句則有一百五相. 謂

唱諸字時. 有其二相. 謂一字一名. 次

唱惡字時. 有其七相. 謂二字二名. 幷一箇

一字身爲五. 取上二相故有七相. 次言者

字時. 有十六相. 三字三名. 幷兩箇一字身.

一箇二字身. 此有九相. 幷取上七故有十

六. 次唱[&FFFF]#字時. 有三十相. 謂四字四名.

經數:一七三六

經名:大方廣佛華嚴經隨疏演義□卷第十三

頁數:九六

上      欄

有三箇一字身. 兩箇二字身. 一箇三字身. 有

十四相. 幷上十六故有三十. 後唱作字時.

有五十相. 謂五字五名. 四箇一字身. 三箇

二字身. 兩箇三字身. 一箇四字身. 總此二十

相. 幷上三十故有五十相. 五位總數. 有一

百五相. 此上一百五相. 但約字名二事. 上

言十四相者. 兼聲句義. 又但當字故. 言四

字四名. 今約連帶成一百五相. 若約四字

但有五十五相. 然十二心不約連帶. 然此.

五時初後通六識. 中三唯意識. 又前三是無

記. 後二通善惡. 又率爾五識. 後必有尋心

心. 後或散或不散. 散卽復起率爾耳識. 不

散卽起第三決定. 乃至等流. 又意識率爾. 自

有二種. 一五識同時率爾意識. 緣現在境.

二獨頭率爾意識. 唯緣過去. 此中且說同

時. 餘義廣如別章. 然此皆約未自在位. 以

顯五心聚集顯現. 若自在位. 於一念中具

足顯現. 如理思之. 疏. 三唯影無本者. 唯識

論疏. 指無性論. 作如是說. 不取爲正. 疏.

龍樹等宗多立此義者. 等取頓敎般若. 言多

立者. 不必全爾. 有三觀故. 此但明空之一

義故. 疏. 此前四說下. 融爲一味方順圓宗.

若約攝生則淺深有異. 疏. 第二說聽全收

等者. 文中有三. 初標. 次釋. 後結融通. 今初

標中所以成二四句者. 以眞心融二. 則似

事理無□. 故復分之. 初同敎中初二句. 但

以生佛同一眞心故互相收. 三卽互不相□

故得雙存. 四乃互相卽故. 所以相泯. □易可

知. 疏. 二約別敎等者. 別敎四句. 則唯約事

中      欄

事無□. 由生佛兩相宛然互相在故亦可. 前

是相卽門. 後是相入門. 以相卽門中含於

理事無□故. 且名同敎耳. 疏一衆生全在

佛中等者. 第一句有二. 先正立. 後引證. 今

初. 此以佛果稱性故. 攝法無遺. 無有一法

出法性故. 全性爲佛故無法不攝. 疏. 故出

現下. 後引證也. 初引當經. 如前已解. 至下

本文重明. 後又佛性下. 引論證成. 然此品

中說如來藏. 乃有三義. 今是其一. 言三義

者. 論云. 復次如來藏義有三種應知. 何者

爲三. 一所攝藏. 二隱覆藏. 三能攝藏. 此中

疏 引. 卽第一所攝藏也. 以爲如來之所攝

故. 名如來藏. 故彼論云. 一所攝名藏者. 佛

說約住自性如如. 一切衆生是如來藏. 言

如如者. 有二義.  一如如智. 二如如境. □不

倒故. 名曰如如. 言來者. 約從自性來

至得果. 是名如來性. 雖是一因名應

得果名至得. 其體不二. 但由淸濁有異. 在

因位時違二空理故. 起無明而爲煩惱.

所雜亂. 故名爲染濁. 雖未卽顯必當可

現故名應得. 若至果時與二空合. 無復

惑累. 煩惱不染. 說名爲淸. 果已顯現故名

至得. 譬如水性體非淸濁. 但由穢不穢故

有淸濁名. 應得至得二義亦爾. 云云所言

藏者. 一切衆生等. 與疏全同. 次下論卽云.

復次藏有三種. 一顯正境無比. 離如如境.

無別一境出此境故. 二顯正行無比. 離此

智外. 無別勝智過此智故. 三爲現正果無

比. 無別一果過此果故. 故曰無比. 由此果

下      欄

能攝藏一切衆生故. 說衆生爲如來藏.

今疏中所引. 但取佛含衆生之義故. 略

引其初後耳. 下更略引次之二藏. 二隱

覆爲藏者. 道前猶爲煩惱所覆衆生不

見故. 三能攝爲藏. 果地之中一切功德應

得. 性時攝之已盡. 故今取果攝. 故亦不引

後之二藏. 疏. 又下出現下. 三又引當經肉

出攝聽. 諸法皆攝. 何獨聽法衆生. 於中又

二重擧肉. 一明一身頓攝衆生. 二明智廣

同空. 一切情器本居智內. 何由用攝耶.

然第一文. 卽出現偈云. 如三世劫刹衆生. 所

有心念及根欲. 如是等身皆現顯. 是故正

覺名無量. 今疏上二句. 但略如及二字耳.

言尙皆一身頓現者. 卽長行中意. 經云. 如來

成正覺時. 以一方便入善覺智三昧. 入

三昧已. 於一成正覺廣大身. 現一切衆生

數等身住. 其身中. 如一成正覺身. 一切

成正覺廣大身. 悉亦如是. 然彼經長行.

以身攝身. 偈頌之中明其總攝. 今但取

長行之一身. 對偈中之廣攝. 以顯難思耳.

故言尙皆一身頓現者. 此一尙字. 卽是擧

肉. 一聽法人下肉佛智. 更彰廣大. 卽第八

十經普賢. 普賢[&FFFF]#佛偈初. 經云. 佛智廣大

同虛空. 普遍一切衆生心. 悉了世間諸妄

想. 不起種種異分別. 今疏引者. 意通前半.

正取大智以肉一身. 故但引初一句而已.

疏. 二佛在衆生等者. 衆生卽因. 因稱法界.

法界攝法無遺. 故衆生亦攝無遺矣. 次故

出現下. 引證. 後此明佛證下. 解釋. 謂如來何

經數:一七三六

經名:大方廣佛華嚴經隨疏演義□卷第十三

頁數:九七

上      欄

以不離生心. 釋云. 衆生心中眞如. 是佛所

證故. 若爾但是平等之理. 何足爲玄. 故復

次云. 本覺無異故. 謂佛本覺與衆生本覺

無有二體. 同一覺故. 本覺卽法身故. 法身

同故. 以始下. 若爾法身體同衆生未證. 佛

證法身復何相預. 故次云. 以始同本. 總在

衆生心中. 謂起信旣言始覺同本覺. 無復

始本之異. 生佛本覺旣同. 今佛始覺同本

時. 全同衆生本覺. 是故全在衆生心中矣.

復有問云. 約體雖同相用自別. 豈得全同.

故次云. 從體起用. 用不異體. 體旣衆生之

體. 用豈離於衆生. 故依體起用. 卽是衆生

心中眞如用大. 更無別佛. 若爾起信論中已

有此義. 何以獨名華嚴爲別敎耶. 故次釋

云. 起信雖明始本不二. 三大攸同. 而是自

心各各修證. 不言生佛二互全收. 是則用

起信之文. 成華嚴之義妙之至也. 疏文可

思. 疏. 三由前生佛互相在下. 但合前二□

實非虛. 成此句耳. 謂初佛攝生時卽全

攝. 無前無後故實非虛. 生攝非虛. 敎在生

心. 佛攝非虛. 敎在佛心耳. 疏. 故衆生心中

佛下. 顯雙存相. 謂雖互相 攝. 不妨說聽

宛然. 在文似隱. 義極分明. 請以喩肉. 略擧

二喩一者如一明鏡. 師弟同對說聽. 以師

取之. 卽是師鏡. 弟子取之. 是弟子鏡. 鏡喩

一心. 師弟喩於生佛. 是謂弟子鏡中和尙.

爲和尙鏡中弟子. 說法和尙鏡中弟子聽弟

子鏡中和尙說法. 諸有智者. 請詳斯喩.

雖設此喩. 猶恐未曉. 又如水乳和同一

中      欄

處. 而互爲能和. 所和且順說聽. 以能和爲

說. 所和爲聽. 具將水喩於佛. 乳喩衆生.

應言乳中之水. 和水中之乳. 乳之與水

雖同一味. 能所宛然. 雖能所宛然. 而互相

在. 相遍相攝. 思以準之. 更消疏文. 衆生心

中佛者. 此明衆生稱性普周. 而佛不壞相.

在衆生心內. 言爲佛心中衆生說法者. 此

明佛心稱性普周. 而衆生不壞相在佛心

內也. 但明能說之佛. 卽是衆生心中佛. 但

語聽法衆生. 卽是佛心中衆生. 下對反上.

更無別理. 但說聽之異耳. 疏. 四由生全在等

者. 此句雙泯. 義更易了. 於中先正明. 是以

賢首下. 引證. 卽第十五經. 但證第四雙非之

義. 因緣所生無有生. 生泯也. 諸佛法身非是

身. 佛泯也. 下半云. 法性常住如虛空. 以說

其義光如是. 正要前二句. 故不引此耳. 又

偈[&FFFF]#品亦證雙非. 大般若文. 前已釋章. 疏.

是故此四下. 總結融通. 隨擧一句. 卽須具

四. 故隨一文一句. 若大若小必具此四. 攝

理周圓. 疏. 第七會緣入實體等者. 疏文分

二. 初總明. 後亦有下. 開德. 疏. 攝論中名爲

眞如所流十二分敎下. 引證. 此引無性攝論

第七. 梁攝論第十. 次引唯識第十. 彼論釋

十眞如中第三地. 如彼疏釋云. 由此地中

得於三慧. 照大乘法觀此法敎根本眞如.

名勝流眞如. 或證此如說法勝故. 疏. 彼宗

雖不立下. 釋妨. 謂有問言. 彼宗眞如凝然.

何有流義. 故疏通云. 而說佛證體等. 此中

逆順總有四法. 展轉相依. 若逆推者. 此之敎

下      欄

法從何而立. 答. 從佛後得智立.  此後得智.

復依何生. 由根本智. 故論云. 了俗由證眞

故. 說爲後得. 此根本智. 從何而立. 由冥眞

如故名眞如. 最爲根本. 若順說者. 梁論第

十釋云. 眞如於一切法中最勝. 中緣眞如

起無分別智. 無分別智. 是眞如所流. 此智

於諸智中最勝. 由此智流出後得智. 後得

智所生大悲. 此大悲於一切定中最勝. 因此

大悲如來欲安立正法救濟衆生. 說大乘

十二部經. 此法是大悲所流. 此法於一切法

中最勝. 菩薩爲得此法. 一切難行能行. 難

忍能忍. 由觀此法得入三地. 在文可知.

疏. 二會相顯性者. 上說如爲敎本. 而敎非

卽如. 今說敎卽是如. 則攝十二分敎之相.

卽如之性也. 疏. 如來言說下. 重釋敎卽如

義. 上明敎從緣生無有自性. 故敎卽如. 今

明說主稱如是故言敎皆如. 金剛三昧. 證

成此義. 言義語者. 皆契如故. 下引仁王證

成前義. 言乃至者. 文中略故. 若具經云. 波

斯匿王白佛言. 云何十方諸如來一切菩薩.

不離文字而行諸法相. 大王. 法輪者. 法本

如. 重頌如. 授記如. 不誦偈如. 無間而自說

如. 戒經如. 譬喩如. 法界如. 本事如. 方廣如.

未曾有如. 論義如. 是名味句音聲果. 文字

記句一切皆如. 若取文字者. 不行空也.

大王. 如如文字. 修諸佛智母. 上卽經文. 其中

云. 戒經者. 卽因緣經. 因事制戒. 故乃因緣

經中一義. 又言法界如者. 卽本生經. 界卽

因義. 故餘可知. 十二分名義. 十藏品說. 疏.

經數:一七三六

經名:大方廣佛華嚴經隨疏演義□卷第十三

頁數:九八

上      欄

此經明敎卽是如下. 復辨通局. 謂但言十二

分敎卽如. 此如局在十二分中. 若云如卽

佛敎. 則一切法皆如也. 則一切皆佛敎. 斯義

則通. 故次疏云. 若取諸法顯義體. 卽明一切

皆敎. 旣一切皆如. 如皆佛敎也. 疏. 第八理事

無□體等者. 在文可見. 疏. 第九事事無□

下. 疏文分三. 初雙標. 次正顯文. 後例釋義.

今初刀雙標文義. 揀義取文耳. 次五卽下. 正

顯文圓. 文卽名句文. 而言圓音者. 有二義

故. 一例上名等離聲無體. 今圓音體文亦

依之. 二者旣言圓音. 則文句皆足方稱圓

耳. 若一直聲. 昔義非正下. 引諸經成斯敎

體具十玄門. 疏. 佛以一妙音等者. 經文略

有三節. 初則一音周聞. 但彰其遍. 次言衆

音悉具. 則卽前一音頓具多音. 謂萬類殊

音. 如善口天女. 三法兩皆遍者. 則隨一一

音. 具說一切大小權實無盡法門. 又一一

法皆充法界. 三節以含四義. 三則展一

普遍. 二則一收一切. 展卷無□. 皆悉同時.

何音何法而不具足. 後經次下云. 一切言

辭海. 一切隨類音. 一切國土中. □轉無上.

輪等. 則重數更多. 今但引其一偈. 足顯同

時具足. *疏. 譬如書字等者. 卽如來轉法輪

中取意. 略引故有等言. 若具引者. 經云. 佛

子. 如來法輪悉入一切語言文字. 而無所

住. 譬如書字. 普入一切事一切語一切算

數. 一切世間出世間處. 而無所住. 如來音聲

亦復如是. 普入一切處一切衆生一切法一

切業一切報中. 而無所住. 一切衆生種種語

中      欄

言. 皆悉不離如來法輪. 何以故. 言音實相.

卽法論故. 佛子. 菩薩摩訶薩應如是知.

如來轉法輪. 卽此經文法喩之中. 亦自影略

故. 疏取意略引耳. *疏. 此亦相入卽相容

也者. 據所引文卽相入義. 卽此相入. 是

一多相容不同門. 能入名入. 所入名容. 能

容卽所入. 所容卽能入. 隨義名異. 容入一

義耳. *疏. 道場皆聞不出衆外者. 卽出現

音聲中. 梵王及衆喩. 若具引者. 經云. 復

次佛子. 譬如大梵天王住於梵宮出梵音

聲. 一切梵衆靡不皆聞. 而彼音聲不出衆

外. 諸梵天衆咸生是念. 大梵天王獨與我

語. 如來妙音亦復如是. 道場衆會靡不皆

聞. 而其音聲不出衆外. 何以故. 根未熟者

不應聞故. 其聞音者. 皆作是念. 如來世尊

獨與我語. 佛子. 如來音聲無出無住. 而能

成就一切事業. 是爲如來音聲第五相. 釋

曰. 衆會聞者. 卽以根熟爲衆內. 未熟爲衆

外耳. 餘□可知. 應聞者得聞. 此卽顯也.

不應*聞不聞. 斯卽隱也. 疏. 各各隨解者.

聞中復有差別. 若聞大乘. 大乘則顯. 不聞

二乘. 二乘卽隱. 若聞小乘. 大隱小顯等. 可

知. 疏. 又云如來言音等. 卽彼次下. 第六相

也. 經云. 佛子. 譬如衆水皆同一味. 隨器異

故. 水有差別. 水無念慮亦無分別. 如來言

音亦復如是. 唯是一味謂解脫味. 隨諸衆生

心器異故無量差別. 而無念慮亦無分別.

然此一文證其兩義. 若取諸器各受互不相

知. 卽是隱顯. 若取一味隨器卽是純雜. 善

下      欄

口天女亦卽彼品. 經云. 復次佛子. 譬如自在

天王有天□女. 名曰善口. 於其口中出

一音聲. 其聲則與百千種樂而共相應. 一一

樂中復有百千差別音聲. 佛子. 彼善口女從

口一聲. 出於如是無量音聲. 當知如來亦

復如是. 於一音中出無量聲. 隨諸衆生心

樂差別. 皆悉遍至悉令得解. 卽第四相一中

頓具. 卽微細也. *疏. 阿僧祇品至不可說等

者. 等餘經文. 經云. 一一佛法不可說. 種種

淸淨不可說. 出妙音聲不可說. 轉正法輪

不可說. 於彼一一法輪中. 演修多羅不可

說. 於彼一一修多羅. 分別法門不可說. 於

彼一一法門中. 又說諸法不可說. 於彼一

一諸法中 調伏衆生不可說. 此上經文已

有數重. 而但說法. 法法皆爾. 互入重重

故成無盡. 又彼中云. 淸淨實相不可說. 說修

多羅不可說. 於彼一一修多羅. 演說法門

不可說. 於彼一一法門中. 又說諸法不可

說. 於彼一一諸法中. 所有決定不可說. 於

彼一一決定中. 調伏衆生不可說. 不可言說

同類法. 不可言說同類心. 不可言說異類法.

不可言說異類心. 不可言說異類根. 不可言

說異類語. 念念於諸所行處. 調伏衆生不

可說等. 亦是其類也. *疏. 一念頓演者. 一念

頓演無量劫法. 何有十世不互相融. 第五

經云. 樹下諸神塵刹數. 悉共依於此道場.

各各如來道樹前. 念念宣揚解脫門等. 疏.

此且約下. 例文釋義. 初句結前. 餘皆釋後.

疏. 以上十門下. 第三總結. 可知敎體竟. ◎

經數:一七三六

經名:大方廣佛華嚴經隨疏演義□卷第十三

頁數:九九

上      欄

◎第六宗趣通別中. 疏文分二. 先釋名標

章. 後前中下. 依章別釋. 前中宗者. 崇也. 故

云所尙. 亦云尊也主也多也. 疏. 前中通論下.

第二依章別釋. 於中二. 先釋通宗. 後釋別

宗. 前中三. 初總標大意. 二[&FFFF]#昔辯違. 三申

今正解. 今初. 言諸部異計. 卽二十部. 言十

入本二者. 十八部名. 次下當列. 本二者. 卽

上座部及大衆部. 故文殊問經云. 十八及本

二. 皆從大乘出. 無是亦無非. 我說未來

起. 以義相從者. 合二十部兼諸大乘爲

十宗故. 疏. 然隋朝下. 第二[&FFFF]#昔辨違. 於中

二. 先[&FFFF]#昔. 後辨順違. 前中又二. 先正立. 後

異名. 前中各從所立得名. 四中各有二句.

上句立義. 下句指敎. 疏. 又此四宗下辨異

名. 不出性相而前三從所破. 後一就所

顯疏. 初二小乘下. 辨順違. 於中文二. 先

順釋明順理. 後約局明違文. 今初. 言各

初淺後深者. 以初顯正因緣. 立有因果之

性. 故爲淺也. 二破於定性但從緣有. 故爲

深也. 萬法從緣故無定實. 如鐵之堅. 遇火

則鎔. 如水之濕. 遇寒則堅. 明知從緣則無

定性. 假名而已. 故爲小乘深. 早已參涉

大乘. 故云經部三是大乘之淺. 望其第二

亦是次深. 以二但破性而有其相. 如會指

成拳. 雖無定性非無拳相. 今復破之. 明

性相俱空爲法空矣. 而言淺者. 但除妄計

以顯空義. 未彰妙有不空眞性. 故名爲淺.

第四方顯妙有眞性. 故四爲深. 言此亦有

理者. 自淺之深. 先小後大. 一代佛敎大意

中      欄

爾故. 又第一宗. 是因緣所生法. 第二宗. 我

說卽是空. 第三宗. 亦爲是假名. 第四宗. 亦

是中道義. 故無大違. 疏. 但收義不盡下. 第

二約局明違. 言但判二者. 唯明有部及經

部. 故除本二部. 故云十八部中. 疏. 今總收

一代時敎. 以爲十宗者. 第三申今正解. 於

中三. 初總□. 二別釋. 三料揀. *疏. 第一我法

俱有宗等者. 第二別釋也. 釋第一宗中. 先立

理. 後謂犢子部等者. 等取餘四部. 謂此計

中總有五全或一少分. 言五部全者. 一犢

子部. 二法上. 三賢□. 四正量. 五密林山. 故

總爲五部同計. 泰法師云. 更等取經部中

根本經部. 不等末經部. 以本經部亦執有

勝義. 我非卽非離卽. 計菩提出離生死. 故

名勝義. 疏. 二法有我無等者. 疏文有二. 先

正立. 後顯功能. 今初. 言等者. 等取餘二

部半. 謂此計都有三全. 一少分. 謂一一切

有部. 二雪山部. 此卽上座部. 宗轉輪云多同

說一切有故. 亦等取也. 三多聞部. 宗輪[&FFFF]#

多聞部云. 餘義多同一切有部. □不立我

計法有實故. 言一少分者. 化地部末計彼

云. 過去未來□皆實有. 亦於中有一切法

所知所識故. 名法有我無. 疏. 又於有爲下.

第二辨敎功能. 於中有五. 一總顯功能. 二

廣顯所破. 三擧正折邪. 四指廣從略. 五

結功超勝. 今初因緣能破無因. 正因以破

邪因. 疏. 然西域邪見下. 二廣顯所破. 於中

三.  初[&FFFF]#西域. 二[&FFFF]#此方. 三雙就結過. 初中

亦三. 初束九十五種爲十一宗. 二束十一

下      欄

以成四計. 三結諸計以歸二因. 今初. 九十

五種. 如第六□向引. 然至妙虛通目之曰

道. 心遊道外卽稱外道. 故唯佛正道餘悉

名外. 故此總非. 所以成十一者. 以約現

有敎文傳習西域故. *疏. 或計二十五諦從

冥性生等者. 卽十一中之一計也. 此卽數論

師計. 案金七十論中. 謂有外道名劫毘羅.

此云黃赤色. □髮面色□黃赤. 故時世號

爲黃赤色仙人. 其人計從冥而生自然四

德. 一法二智三離欲四自在. 得此智已依

大悲說. 先爲阿脩和仙人說. 次阿脩和傳

般尸訶. 般尸訶傳與褐伽. 褐伽傳與優樓□.

優樓□傳與跋婆和. 跋婆和傳與自在黑. 般

尸訶廣說此智. 有六十千偈. 其自在黑姓拘

式. 見大論難受. 略抄七十偈. 此婆羅門初

入金耳國. 以鐵□□腹. 頭戴火盆. 聲王

論鼓. 心僧論義. 因諍世界初有後無. 謗僧

不如. 遂後造此七十論. 申數論宗. 王意朋

彼. 以金七十斤賜之. 外道欲彰己令譽.

遂以金七十□名. 唯識疏云. 其後弟子之

中上首. 如十八部中之部主名伐理沙. 此

□爲雨. 雨時生故. 卽以爲名. 徒黨名雨衆

者. 卽義當自在黑所受跋婆和. 梵音不同耳.

梵云僧□. 此□爲數. 數卽慧. 數數度諸法

根本立名. 從數起論名爲數論. 論能生數.

亦名數論. 其造數論. 及學數論者皆名數論

師. 本源卽是迦毘羅造. 金七十論. 卽自在黑

造偈. 長行卽天親菩薩解釋. 言二十五諦

者. 準百論云. 從冥生覺. 從覺生我心. 從

經數:一七三六

經名:大方廣佛華嚴經隨疏演義□卷第十三

頁數:一○○

上      欄

我心生五微塵. 從五微塵生五大. 從五

大生十一根. 神我爲主. 常覺相處中. 不壞

不散攝受諸根. 斯則五大亦爲能生. 今依

金七十論釋之. 二十五諦總略爲三. 處中

爲四. 廣爲二十五. 言略爲三者. 謂一自性.

二我知. 三變異自性. 是第一諦古稱冥性. 亦

名勝性. 未生大等. 但住自分名爲自性.

若生大等便名勝性. 用增勝故. 智論云. 謂

外道通力觀至八萬劫. 八萬劫外冥然不

知. 謂爲冥諦. 從此覺知初立故名冥諦. 二

言我知者. 卽第二十五諦. 卽神我也. 三變

異者. 中間二十三諦自性所作. 名爲變異. 故

有三位. 言處中爲四者. 彼論云. 外問曰.

云何分別本性變異及知者. 答曰. 性本無

變異. 大等亦本變十六. 但變異知者非

本變. 謂本性能生大等故名爲本. 不從他

生故非變異. 二大我慢五塵. 此七亦本亦

變異. 大從本性生. 是故變異. 能生我慢故

得爲本. 慢生五唯. 五唯生五大及五知

根. 故皆亦變亦本. 三五大五知五作業及心

平等根. 但從他生故唯變異. 不能生他故

不名本. 四知者. 卽我知爲體故. 不從他

生. 亦不生他故. 非本非變異. 若準百論

五大生十一根. 則五大亦本亦變異. 唯變

異中則唯十一根*變. 言廣有二十五者. 如

上引百論. 然都有九位. 就其中二十三

諦. 自有七位. 一大. 二我心. 三五唯量. 四五

大. 五五知根. 六五作業根. 七心平等根. 兼

其初後故二十五. 問曰. 自性不可見云何

中      欄

知有. 答. 有法體故. 有微細相故不可

見.  如熱氣散空. 豈得言無. 若不見云何

知有. 答. 因大等事. 從自性生有三德故.

問自性云何能與諸法爲生因. 答. 三德合

故. 其三德在冥性中眠伏不起. 若在大等

二十三位. 便有覺悟故. 二十三一一皆以

三德合成. 言三德者. 梵云薩□剌闇答

摩. 薩□此云有情. 亦云勇猛. 今取勇義. 剌

闇此云微. 牛毛塵等皆名剌*闇. 亦名塵

□. 今取塵義. 答摩此云闇. 卽闇鈍之闇. 三

德應名勇塵闇. 若傍義□. 舊云染[&FFFF]#黑. 新

云黃赤黑. 舊名喜憂闇. 新云貪瞋癡. 舊

名苦樂癡. 新云苦樂捨. 敵體而言. 卽是三

毒能生三受名苦樂捨. 黃赤黑者. 是其色

德. 貪多輕光故色黃. *瞋多動躁故色赤. 癡

則重覆故其色黑. 由此自性合三德故. 能

生諸法故. 自性是作者. 我非作者. 若非作

者何用我爲. 答爲證義故. 義之言境. 證

於境故. 謂二十四諦. 是我所知故. 我是見者

而非作者. 餘不能知. 問自性是作. 我非作

者. 何用和合. 偈答云. 我心見三德. 自性

爲獨存. 如跛盲人合. 由義生世間. 謂我

有如此意. 我合當見三德自性故. 或與

自性合. 自性爲獨存者我是困苦人. 唯有能

見知. 今當爲彼令得獨存. 以是義故. 自性

與我合. 如人與王合. 亦如盲爲跛合. 則

以我爲跛. 不能作故. 自性爲盲. 不能見

故. 此二合故. 能生世間與我受用. 盲跛達

其所在. 各得分位. 我見自性時. 卽得解脫

下      欄

令我獨存. 問曰. 已說和合能生. 是生次第

云何. 答曰. 自性次第生大我慢十六. 十六內

有五. 從此生五大. 謂自性先生大. 大者

增長之義. 自性相增故. 或名覺. 或名想. 或

名遍滿. 或名智. 或名慧. 大卽是智故. 大

得智名. 大次生我執. 我執者. 自性起用觀

察於我知. 我須境故亦名我慢. 亦名五大

初. 或名轉異. 或名炎熾. 次慢生十六者. 卽

五唯量. 五知根. 五作業根. 及心平等根. 此

十六內意總明皆從慢生. 就十六中應先

生五唯. 五唯生十六故. 云十六內有五. 從

此生五大. 卽百論中從我心生五微塵. 從

五塵生五大. 從五大生十一根. 初生五

唯量者. 一聲二觸三色四味五香. 五各有

體. 有能緣量故. 唯亦定義. 唯定用此成

五大故. 五唯無差別. 以微細寂靜故. 從此

生五大. 大塵有差別. 五唯無差別. 卽是大

塵. *大無憂癡. 唯以喜樂故. 五大具三毒

故差別. 從聲唯生空大. 慈恩疏云. 別有

一物名之爲空. 非空無爲. 觸唯生風大. 色

唯生火大. 味唯生水大. 香唯生地大.  金七

十論但各一生. 有說. [&FFFF]#塵有多少. 從聲一

塵成空大. 聲觸二塵生風大. 色聲觸三生

火大. 色聲觸味生水大. 總用五塵生地大.

[&FFFF]#塵多者力弱. [&FFFF]#塵少者力强. 故四輪成

世間. 空輪最居下. 次五大生十一根者. 先

生五知根. 次生五作業根. 後生心平等根.

云何五大生五知根. 謂聲唯生空大. 空大

成耳根. 是故耳根還聞於聲. 觸唯生風大.